is is is sv is es es en is en is is is is is is is pt is is is is en is is is mr is is is is is is ca is is en is is is is is is is is is en is is en en is is is is nb is is is is is is is is en is is is is is is is is is is is is is is is is is is is is is is is is is is is is is is is is is is is is is is is is is is jv is is is is is is is is is is is is is is is is is is is is is is is is is is is is is is is is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
október 2006 – Þörf – Vani – Líðan
Einu sinni fér ég á Silverstone!
Það var nú svei mér skemmtilegt!
Ég var að finna geisladisk með myndum þaðan! Ég hef farið á tvö F1 mót og í bæði skiptin biluðu bílarnir undan Finnunum mínum. Sérstaklega ánægjulegt. Fyrri keppnin sem ég fór á var í Frakklandi á Magny Cours – frábært fjölskylduferðalag sem ég á held ég aldrei eftir að gleyma.
Á keppnisdag var 42 stiga hiti og dekkin nánast bráðnuðu undan bílunum. Eftir æðisgengna upphitun og góðan gír brotnaði gírkassinn hjá Mika á ráslínunni og hann komst ekki lengra þann daginn! Mika minn. Vitlaust saman settur kassi og ég kallaði Ron Dennis til ábyrgðar að hafa dröslað mér yfir Atlantshafið til þess að berja þetta helv… augum. Jæja allt gott um það að segja. Man ekkert hver vann – hlýtur að hafa verið Schumi. Amk vel hægt að veðja á það. Nú. Hitt mótið sem ég hef farið á er Silverstone sem sagt en það var á vegum formula.is en á þeim tíma skrifaði ég fréttir og pistla þar við annan mann, hana Freyju mína. Í húsbíl á tjaldstæði við brautina eyddum við einni viku. Ferlega skemmtilegt nema hvað ég var alltaf inni í bílnum meðan hinir voru úti að reykja og drekka brennivín!
Það var eiginlega í þessari keppni sem Arrows liðið lagði upp laupana sem var mjög sorglegt, sprækt lið með flottan lit á bílunum sínum 🙂
Og gott ef Schumi vann ekki bara! Nema að hann sé að skipta um peru þarna uppi!
Ég inni að skrifa pistil heim. Hvað er þessi Beilísflaska að gera þarna – já og allir þessir nammi poka
Kimi minn átti þvílíkan stjörnuleik – eftir afskaplega sérkennileg talstöðvasamskipti þar sem helikopterrás kom við sögu og enn undarlegri þjónustuhlé. Hann tók t.d. 7 sinnum fram úr Ralf Schumacher og ók eins andsk… í rigningunni. Hann er awesome í rigningu þessu drengur. Hræðist ekkert. Ætli Ferrarivélarnar verði nógu sterkar fyrir hann?
Á þessari brú fékk ég mitt eina taugaáfall um ævina. Ja svona fram að líkamsrækt amk – lofthræðsla er ekkert grín
Öflugasta F1 fréttagengi Íslandssögunnar – fer ekki ofan af því.
Eitt og annað um hörmungar :-)
Ég fletti upp orðinu hörmungahyggja og lenti á þessum frábæra pistli – tilviljun að hann fjallar líka um líkamsrækt? Hrein dásemd!
En hvað er hörmungarhyggja – sem mér finnst frekar að ætti að heita hörmungahyggja því í mínu tilfelli eru þær nokkrar hörmungarnar sko 🙂
Hörmungarhyggja (catastrophizing) Sambland af hrakspá og ýkjum svo að verður ýktara en hrakspá. Það sem þegar hefur gerst eða mun gerast er metið svo hræðilegt, óbærilegt eða óviðunandi að maður muni alls ekki þola það eða telja að vandræði manns séu óyfirstíganleg. Dæmi: Þetta á eftir að setja mig svo gjörsamlega út af laginu að ég á ekki eftir að geta hagað mér eðlilega
Hér er ein góð grein um hörmungahyggju frá háskólanum í Flórída. Ég held ég sé nú ekkert mjög slæm af þessu – mætti nú kannski frekar kalla þetta neikvæðni hjá mér ha? Samkvæmt þessu er það hættulega við hörmungahyggju að maður hættir að sjá lausnir heldur bara vandamál og ræður svo á endanum ekki neitt við neitt. En ég hugsa nú í lausnum svo… En þetta kannski gerir manni ekki lífið auðveldara. Þannig að ég er ekki haldin hörmungahyggju… Ég meina fullt af því neikvæða sem ég hugsa (lesist raunsæa á vondum dögum) tengist ekki einhverjum skelfilegum afleiðingum heldur mála ég bara raunveruleikann svoldið dökkum litum ha hu hummmmmm?
Ég meina þegar ég segi – það er ekki hægt að léttast um eins mikið og ég þarf að léttast um þá svo sem veldur það mér ekki neinum kvíða sérstökum heldur bara leiðindum og almennum pirringi… En það stendur í vegi fyrir lausninni – ah ég þarf bara að fá hjálp við þetta frá Erlu :-).
Ég fór ekki í kennslu í dag – ætlaði að hvíla mig og verða alveg góð. Hmmm gekk ekki alveg eftir en ég er miklu betri – kannski verð ég alveg góð á morgun! Ég þreytist gríðarlega að halda höfðinu uppi. Sérstaklega ef ég horfi niður – er að vinna ofan í borð eða eitthvað slíkt.
Ég fór í myndatöku með hálsinn – vonandi kemur eitthvað út úr því sem fyrst – helst náttúrulega ekki neitt. Svo fór ég í Styrk því hreyfing er það eina sem getur hjálpað manni og ég má ekki missa dampinn þar. Ég prófaði að gera ekki neitt í tæpa viku og það hjálpaði sko ekki. Mér leið svolítið illa vegna þessa, finnst maður eigi ekki að vera á rápi um líkamsræktarstöðvar þegar maður er ekki vinnufær en ég segi bara iss – Gylfi læknir og Baldur segja að ég eigi að hreyfa mig númer eitt tvö og þrjú og þetta er því í samráði við góða menn! Þetta er líka bara mitt mál. Og enga hörmungahyggju með það!
Annars er nú ekki björguleg á Ingveldi halningin. Hausinn er framstæður og ég vagga þegar ég labba! Minnir hún nokkuð á önd þessi lýsing? Sigh. Svona sér sjúkraþjálfarinn minn mig… Dásamlega létt og leikandi lýsing þegar við bætast kílóin mín! Sigh… gott að við Palli áttumst. Þá er að minnsta kosti einni katastrófíunni færra í mínu lífi!
Og það eru komin mánaðarmót hugsið ykkur það!
Sko mína – búin að léttast um 18,5 kg síðan í byrjun maí – ég tel ekki apríl með því þá bara þyngdist ég :D. Geri þetta sko bara svona ef mér sýnist :D. Það gerir 3 kg á mánuði sem er töluvert betra en 2 kg.
Baldur segir að ég sé haldin hörmungarhyggju! Ég hef heyrt þetta áður – ég hef nú stundum bara kallað þetta raunsæi en það er víst munur á.
Ég ætla að reyna að vera ekki svona vælin og leiðinleg. Horfa á björtu hliðarnar. Reyna að finna þær fyrst náttúrulega. Og þær eru þarna. Ég er viss um það, eða amk eru fólk að benda mér á þær…
Ég held ég fái mér svona kjól þegar ég verð orðin eitthvað svoldið minna en ég er núna – mér finnst hann æði. Það verður gaman að velja skó við hann – verst ef ég verð orðin sextug þegar það passar að ég fari í svona flík. Hvaða markmið á ég að setja mér fram að jólum? 2 kg? 3 kg? Og svo að halda því yfir jólin. það eru um 7 vikur til jóla – og svo er kannski eitthvað sem maður þarf að láta eftir sér á aðventunni. Ég náttúrulega verð að lifa mínu lífi og njóta þess um leið. Sem aftur styður að ég þarf að líta til einhvers annars en hörmungarhyggjunnar…
Vitiði þetta er ekkert svo slæmt. Víst finnst mér stundum að það sé ekki hægt að losna við helming líkamsþyngdarinnar – það fylgir því ýmsilegt en ég hef allt það sem ég þarf til þess. Og hversu miklu heppnari getur maður verið?
3 kg fram til 24. desember – ok?
Markmið fyrir 13 nóv hefur náðst. 1. áfanga er lokið og 2. áfangi hafinn. Það er bara flott!
Engin vigt og vinna í fríinu!
Ég segi ykkur það satt að þeir sem gera stjörnuspár líta fyrst til mín og svo semja þeir hana. I tell you no lie there!
AriesDate of Birth: April 9
You might at this time be involved in some projects that require a lot of physical effort, Inga. Today you might be tempted to exert yourself perhaps more than you should in order to speed up your progress. Don’t do this alone! Get someone to help you. Otherwise, you might strain your muscles to the point where you won’t be able to do anything. This would sabotage the quicker pace you’re trying to attain. Be careful!
Er úti í skóla að vinna. Ég er miklu betri í vöðvanum upp í hálsinn vinstra megin og finn því betur fyrir eymslunum í hálsliðunum. Verð svolítið þreytt við að horfa niður í borðið. Er að bíða eftir kennaranemunum mínum sem ég hélt að ætluðu að koma en ég er ekki viss um að ég hafi nefnt neinn tíma við þær! Dæmigert svolítið fyrir mig. Ég verð hér amk ekki lengi eins og seiðingurinn í hálsinum lætur svo mikið er víst.
Annars þorði ég ekki út að labba né hjóla í morgun vegna hálsins og fór því í Styrk og hjólaði þar svolítið. Var að hugsa um að stíga á vigtina, eða jafnvel ná í Baldur og láta hann gera það fyrir mig en hafði ekki manndóm í mér í það! Og um leið og ég sá hann koma fyrir hornið hentist ég út til þess að þurfa áreiðanlega ekki að svara fyrir nokkurn skapaðan hlut! Klárt ekki satt?! Tíhíhí
Nú skal ég ná að hugsa um þetta mataræði. Verður samt vísast ekki í lagi fyrr en eftir mánaðarmót en fram að þeim verð ég bara að standa mig líka. Ég bara verð að ná að laga það eitthvað til því þó það hafi lagast mikið er einhver afdrifarík hugsanavilla í því ég segi það satt. I tell you no lie!
Jæja best að halda áfram því ef mér tekst að klára þetta enskudót þá finnst mér ég hafa himin höndum tekið
Ég hef bara staðið mig vel
Jibbí ei og jibbí jó ég steig ekki á vigtina í dag. Ég veit svo sem ekkert hvað vinnst með því en amk gerði ég það ekki því ég var svona næstum búin að ákveða að gera það ekki. Sem sagt stóð við það. Ræði svo bara við Baldur um hvert framhaldið verði með þetta. Kannski er bara gott að ég sjái ekki töluna og bara hann – þá verð ég að standa mig í mataræðinu til að það komi bara ,,góðar“ tölur. Ha hu hummmm… kannski virkar þetta bara fínt.
Ég fór sem sagt í Styrk – Toppsport heitir það víst (finnst það svo hallærislegt nafn að ég á hreinlega í vandræðum með andadrátt þegar ég skrifa það). Var í 50 mín á brennslutækjunum og tók æfingar fyrir efri hluta líkamans – var bara með minn þyngd en alla jafna út af mínum yndislega hálsi. Það gekk bara vel. Mér finnst ógeðslega gaman í tækjasalnum. Það er eitthvað geggjað við að rembast þetta. Mér er aftur á móti farið að leiðast óumræðilega á brennslutækjunum. Ég held ég ætti að fá mér ipod og kaupa hljóðbækur inn á hann á netinu. Hlusta á góða sögur. Það gæti reddað mér þar sem ég er ekki mjög mikið fyrir tónlist. Nú svo fór ég og borðaði fisk og grænmeti – jukk mér finnst fiskur ekki góður. Að því skylduverkefni loknu fór ég í heita pottinn í lauginni og í gufu og ég veit ekki hvað og hvað. Borðaði svo meðal þegar ég kom heim og setti kaldan bakstur á hálsinn á mér og ég hef ekki hreyft mig síðan og líður svona líka bara ágætlega :-).
Ég verð að reyna að rífa mig upp úr þessari neikvæðni og vandræðum. Ég meina ég lifi góðu lífi. Ég er ekki einu sinni óhamingjusöm. Frekar bara hamingjusöm held ég. Ætli þetta sé ekki bara gamla óþolinmæðin sem er farin að láta á sér kræla af fullum krafti. Það skyldi þó ekki vera.
En mikið óskaplega verð ég fegin þegar koma mánaðarmót.
Sem sagt góður dagur í dag. Barasta aldeilis ágætur hvað það varðar að standast sett markmið. Um meira getur maður varla beðið.
Er hálf leið eitthvað… enn og aftur?
Best að setja bara afmælisskóinn minn með þessum pistli. Það er nú meira hvað sá skór er innilega óIngulegur. Það er hreinlega gríðarlegt!
Ég er búin að væflast í allan morgun. Bjartur vælir og vælir og vill fara út og ég rífst og skammast við hann og reyni að benda honum á að ég ætli ekki að labba með hann þessa helgina. Það er bara eins og hann skilji það ekki. Ragnheiður er búin að vera svo slöpp að hún þvertekur að fara með hann svo það er kannski ekki nema von að hann væli greyið. Ég ætla að fara í Styrk núna á eftir – og ég get spænt mig upp í ægilegan kvíða vegna þess. Aldrei farið á sunnudegi sjáið þið til og það gæti verið svo margt fólk og líklega allt mjög hættulegt fyrst ég læt svona. Það er ekki eins og ég hafi ekki verið í Styrk þegar það er margt. Ég er klikkuð. En nú ætla ég að greina allt það sem ég get fundið mér til að vera leið yfir. Fyrst þetta tvennt sem ég er búin að nefna:
Bjartur fær enga hreyfingu
Ég fer í Styrk á sunnudegi (kvíðinn veldur mér leiða sjáið þið til)
þvotturinn minn var allur út í hundahárum og ég var búin með límfataburstablöðin (!)
Ég á ekki þurrkara og hér engin þurrkaðstaða
ég er með hausverk
mér er illt í hálsinum
ég held að baðgólfið sé að pompa niður úr húsinu
ég sakna hússins á Írafossi
ég er löt og nenni ekki að gera neitt af því sem ég vildi að ég nennti að gera
ég fór ekki til Sigurlínar á föstudagskvöldið
ég fór ekki til Ásdísar í gærkveldi
ergo ég er orðin mannafæla!
ég er alltaf skítblönk, kann ekki með peninga að fara held ég
ég er ekki búin að líta á verkefnið hjá Ingvari síðan í sumar og ég er hrædd um að hann sé óánægður með mig – og það væri ferlegt!
ég er ekki sem ánægðust í vinnunni – sem er nú eiginlega alveg nýtt fyrir mig!
ég át 6 ískex í gær og svo 3 franskbrauðssneiðar fyrir svefninn ergo hef enga sjálfstjórn þegar matur er annars vegar!
ég hef ekkert lést í október og til hvers er þetta allt þá?
ég er ómöguleg í skrokknum og næstum óvinnufær svo ekki er það til að verða svo gasalega ofboðslega líkamlega hress!!!!!
vetrarfríið fór í að vera heima og vorkenna sér!
En það eru nú bjartar hliðar á öllu – sjáum til hvort ég sé of down til að finna þær?
Bjartur fær enga hreyfingu
Bjartur hefur aldrei verið hreyfður eins mikið og nú í sumar og haust. Hann fer út að labba seinni partinn með Ragnheiði og Jobba.
Ég fer í Styrk á sunnudegi (kvíðinn veldur mér leiða sjáið þið til)
Frábært að ég fari á sunnudegi í Styrk því þá get ég slappað vel á, á eftir og þarf ekki að fara á mánudegi og get í staðinn unnið alveg eins og mig lystir fram eftir kvöldi ;-).
þvotturinn minn var allur út í hundahárum og ég var búin með límfataburstablöðin (!)
Ég er búin að vera dugleg að þvo um helgina og það er meira að segja búið að brjóta allan þvottinn saman!
Ég á ekki þurrkara og hér engin þurrkaðstaða
hmmm – þetta er bara hreinlega hræðilegt – verð að fá mér þurrkara er lausnin!
ég er með hausverk
Hausverkurinn er ekki eins slæmur og í sumar og ég er alveg rólfær.
mér er illt aftan í hálsinum
hmmm – alveg ómögulegt, því borða ég Norgesic og fer í nudd og í Styrk. Verið að vinna í málinu sem sagt!
ég held að baðgólfið sé að pompa niður úr húsinu
Þetta er í sannleika sagt óskaplegt. Vona að það haldi þar til lausafjárstaðan batnar!
ég sakna hússins á Írafossi
Ég hef búið í frábærasta húsi ever! Þvílík forréttindi!
ég er löt og nenni ekki að gera neitt af því sem ég vildi að ég nennti að gera
Stundum verður maður bara að gefa sér tíma í að slaka á,hugsa og skipuleggja líf sitt og það hefur gengið ágætlega síðustu daga. Maður þarf ekki alltaf að vera að gera eitthvað þó verkefnalistinn sé langur.
ég fór ekki til Sigurlínar á föstudagskvöldið
bömmer – var of illt í maganum!
ég fór ekki til Ásdísar í gærkveldi
Bömmer – var of illt í hausnum, treysti mér ekki í skarkalann!
ergo ég er orðin mannafæla!
Nah – maður er manns gaman. Ég þarf bara að vera dugleg að detta í heimsóknir en það er nú kannski ekki gaman að fara af bæ þegar maður getur illa haldið haus! Ég á eftir að hendast um allar koppagrundir innan tíðar.
ég er alltaf skítblönk, kann ekki með peninga að fara held ég
Ég er nú öll að lagast í peningamálunum! Þetta er allt að koma!
ég er ekki búin að líta á verkefnið hjá Ingvari síðan í sumar og ég er hrædd um að hann sé óánægður með mig – og það væri ferlegt!
Ég er búin að ákveða að vinna í verkefninu mínum um næstu helgi og einnig aðra helgi og skila því um 10. nóv. Og ég ætti bara að senda Ingvari póst um það. Hann er nú búin að hjálpa mér og styðja annað eins að ég held það sé útilokað að hann sé búin að gefast upp á mér – enda fékk ég leyfi til að skila þessu í haust – og það er enn haust right?
ég er ekki sem ánægðust í vinnunni – sem er nú eiginlega alveg nýtt fyrir mig!
Það er svolítið leiðinlegt að vera ekki glaður í vinnunni sinni. En hugsið ykkur bara hvað það er heppilegt að það er ekki að gerast fyrr en núna eftir 11 ár í kennslu! Um leið og ég finn tíma til að sinna því sem ég vil sinna á þann hátt sem ég vil, þá verð ég ánægð. Sem sagt finna tíma!
ég át 6 ískex í gær og svo 3 franskbrauðssneiðar fyrir svefninn ergo hef enga sjálfstjórn þegar matur er annars vegar!
Ég fékk mér ekki hádegismat í gær og því varð ég svo brjáluð í skjótfengna orku en það er ekki rétt að ég hafi ekki sjálfstjórn í mat. Ég hef þvílíkt bætt mig síðasta hálfa árið eða svo. En það má alltaf gera betur.
ég hef ekkert lést í október og til hvers er þetta allt þá?
Kannski hef ég aðeins lést – hef ekki vigtað mig síðustu vikuna. Og svo er það vel þekkt að líkaminn þarf að aðlagast þyngdartapi áður en hann tekur næstu lotu í léttingi. Víst er leiðinlegt að hafa lagt allt þetta á sig og ekkert lést ef það verður raunin en það eru svo sem ekki endalokin (ég trúi eiginlega engu af þessu fjólubláa krappi sem ég hef skrifað undir þessum lið!!!)
ég er ómöguleg í skrokknum og næstum óvinnufær svo ekki er það til að verða svo gasalega ofboðslega líkamlega hress!!!!!
Þetta er einfaldlega ekki rétt. Það koma upp tímabundin vandamál sem er eðlilegt þegar farið er af stað með svo þungan skrokk sem minn. Auðvitað lætur eitthvað undan en ég er miklu hressari en ég var. Ég gengi miklu hraðar, ég verð varla þreytt í fótunum, er miklu sterkar, úthaldsbetri, er hressari á kvöldin. Er 100 sinnum geðbetri (skil nú ekki alveg þessa geðvonsku sem skín hér í gegn á blogginu þá! Kannski er hún bara búin að finna sér þann farveg og ég er betri í annan tíma!) Auðvitað er ég stundum þreytt en það sýnir bara að það er tekið á og þess þarf stundum. Rétt eins og að stundum þarf að hvíla sig ha hu hummm!
vetrarfríið fór í að vera heima og vorkenna sér!
Ég hef hvílt mig, stundað ræktina, reynt að ná bata í hálsinum og stússast svolítið í heimilinu í fríinu og á morgun ætla ég að vinna mig aðeins niður úr verkefnalistanum sem ég hef úti í skóla fara svo í nudd klukkan 4 og verða bara orðin góð á þriðjudagsmorgun ok?
Ég er óendanlega heppin að Gylfi skydi senda mig til Baldurs. Ég er líka svolítið ánægð með heilbrigðiskerfið sem gerir mér það kleift að vera undir handleiðslu sjúkraþjálfara vonandi eins lengi og ég þarf.
Spurt er: Stígur Ingveldur á vigtina á eftir?
Af hálsi og letilífi – varúð væl pistill mikill
Ég átti alveg arfa slaka nótt eftir ágætan gærdag. Ég fór í Styrk og stóð mig bara vel og svo í nudd. En í fyrsta skipti á ferlinum datt mér það í hug í nótt að kannski ætti ég bara ekkert að vera að fara í nudd á meðan hálsinn er svona!
Ég var bókstaflega að drepast. Ég hafði nú etið vel af Norgesic í gær og fyrir svefninn – auðveldar mér til muna lífið verð ég að segja – hélt jafnvel að ég væri bara að verða góð! En ég hafði ekki undan í nótt að vorkenna mér. Ég fann svo ótrúlega til í hálsinum. Það var eins vinstri hliðin langt upp eftir haus væri opin kvika. Norgesic gerði sko ekkert gagn, og ég fór því fram í ísskáp og náði mér í kælipokann og lagði hann við. Þá fyrst fékk ég einhverja bót ég meina það. Svo hitnaði hann nú en ég tók hann aftur fram undir morgun. Ég er ekkert afleit í dag en ég get nú ekki snúið hausnum hratt til hægri eða vinstri og öll sveigja er óþægileg.
Bjartur er mjög óánægður með lífið og tilveruna. Ég fer ekki með hann út í dag – ég er algjörlega ákveðin í því að hvíla mig í dag enda fer ég í Styrk nú eða Toppsport á morgun og veitir bara ekkert af hvíldinni 😉 Ég nenni ekki einu sinni í sund og þó er veðrið eins og best verður kosið. Mest langar mig að skríða upp í rúm og gera ekki neitt nema sofa en ég hef ekki góða reynslu af viðureign minni við koddana eða ekki koddana.
Mataræðið er ekki að gera sig. Aðallega af því það er ekkert til. Ætla samt að reyna að gera eitthvað gáfulegan fisk núna svo ég fái eitthvað almennilegt. Þetta er eilíf barátta við halda matnum að sér á réttum tíma og í réttu magni. Ekki vil ég vera étandi fram eftir öllu. Rétt að venja sig ekki á þann fjanda á ný.
En jæja svo sem ekkert að frétta, nema bara hvíld og róleg heit og almennt væl. Voða sem ég er orðin vælin – en það er svo sem ágætt að fá útrás hér á blogginu – hef engan til að væla utaní annan 😉 Svo afsaka ég þetta með sjálfri mér með því að segja að það sé bara gott að koma þessu út úr myndinni með því að pústa – sneðugt ekki satt?
Maður er svona að taka pólinn upp á nýtt eftir skrítið tímabil í október. Hélt einhvern veginn ekki að október yrði erfiðasti mánuðirnn af þeim 6 sem liðnir voru. En svona getur þetta verið. Vandræðin gera ekki boð á undan sér og líklega þarf maður bara að ganga í gegnum ákveðnar sveiflur og líta svo á heildina.
Ég er mikið að hugsa um vigtina – ég er næstum viss um að ég stíg á hana á morgun – en vil það samt hálfpartinn ekki og eiginlega alls ekki. Mér finnst bara svo asnalegt að stíga á hana með Baldri með lokuð augun eitthvað- eins og maður sé ekki fær um að bera ábyrgð á því sjálf… En kannski er það bara sniðugt… (not) Er samt ekki alveg búin að kaupa það!
Bloggaðu hjá WordPress.com. eftir Automattic.